Yvonne Nelson

Yvonne Nelson (born 12 November 1985) be a Ghanaian actress, model, film producer, author, entrepreneur den a former Miss Ghana Contestant.Yvonne Nelson facts, BuzzGhana, Retrieved 22 September 2016 Na she star insyd chaw movies, wey dey include House of Gold (2013), Any Other Monday, In April, den Swings, wey she appear insyd de limelight of de movie industry plus a role she play insyd de "Princess Tyra" den "Playboy" movies. She get over 7.5 million followers for Instagram top currently. Plus ein surname as "Nelson", she be most likely she get a Tabom (Afro Brazilian) lineage.

 Ein Early life 
Na dem born Nelson insyd Accra, Ghana, even though she dey trace ein roots back insyd Cape Coast. She be a descent of de Fante people. She remain de youngest of three siblings of ein parents. Ein mother komot from Cape Coast insyd de Central Region wey ein dad komot from Ga from de Greater Accra Region, both insyd Ghana. She start ein education for St. Martin De Porres School insyd Accra den she later go Aggrey Memorial Senior High School. She get ein tertiary education for Zenith University College den Central University, wer she do a degree course insyd human resource management."All about Yvonne Nelson", Africa Magic.Yvonne Nelson profile, Ibaka TV. She graduate from de Ghana Institute of Management and Public Administration (GIMPA) plus a master's degree insyd International Relations den Diplomacy insyd 2020.
 Ein Career 
Nelson, a former Miss Ghana contestant, na she accidentally begin ein career wen na she go to ein favorite place make she watch an audition den de producer biz am if she fi like to perform. He later acquire ein number after she reject de offer. She feature insyd ein first movie scene plus big-screen roles insyd Princess Tyra insyd 2007 den Playboy insyd 2008. She delve into movie production insyd 2011. Na ein first production be de movie dem title “The Price”, wich na dem release am dat same year. She sanso produce “Single and Married” insyd 2012 den “House of Gold” insyd 2013. Na de latter win Best Picture for de Ghana Movie Awards den Best Ghanaian Movie for de 2013 City People Entertainment Awards. Na dem regard Nelson as one of de best Ghanaian actresses to ever grace de screens plus ein acting talent.

She start Heels and Sneakers, a television show wey center on a group of young adults wey dey seek happiness den de obstacles dem dey face insyd pursuing good education, successful employment, den marriage. Na de show start insyd 2018 wey e get two seasons.

For 31 July 2024, na Yvonne Nelson gbele a new school by name Yvonne Nelson International School.

 Ein Life matter 
For 29 October 2017, na Nelson give birth to a daughter Ryn Roberts plus ein ex-boyfriend, Jamie Roberts; wey na he be a former British photographer."Yvonne Nelson's Daughter" : Yvonne Nelson reveals why she decided to have a baby with Jamie Roberts. Retrieved 23 March 2018.
 Ein Philanthropy 
Nelson gbele de Yvonne Nelson Glaucoma Foundation for 2010 insyd so say she go take help create awareness about de disease. She record an all-star charity single den wey she shoot video so say she go take help educate people plus support from oda Ghanaian celebrities She san shoot video so say she go help educate people about glaucoma. As a result of ein philanthropic activities particularly for glaucoma, GoWoman Magazine den Printex honor am secof ein foundation den ein film career.

 Ein Recognition 
Insyd 2013, na dem honor Nelson by GoWoman Magazine den Printex for ein efforts in setting up de Glaucoma Foundation to fight de disease den ein film career.

Insyd 2018, na dem award Nelson a special award for de "MTN Heroes of Change" in recognition of ein charity work in fighting glaucoma.

 Ein Filmography 
Nelson feature for ova 100 movies, wey dey include:
 4Play Reloaded (2010) as Chloe
 Any Other Monday
 The Black Taliban
 Blood is Thick
 Classic Love
 Fifty fifty 
 Crime Suspect (2013)
 Crime to Christ (2007)
 Deadly Passion
 Deadly Plot (2012)
 Desperate to Survive (2010) as Tyra
 Diary of a Player
 Doctor May
 Fantasia
 Festival of Love
 Folly
 Forbidden Fruit
 The Game (2010) as Shennel Johnson
 Girls Connection (2008) as Imelda
 Gold Diggin (2014) as Zara
 Golden Adventure
 Heart of Men (2009) as Tracy
 My London Diary
 House of Gold (2013) as Timara Dan Ansah
 If Tomorrow Never Comes (2016)
 In April (2016) as Arabah
 Keep My Love
 Local Sense
 Losing You
 Love and Crises
 Love War
 Material Girl
 The Mistresses
 My Cash Adventure
 My Loving Heart
 Obsession
 One Night In Vegas
 Passion of the Soul (2008) as Eve
 Plan B
 The Playboy (2008) as Wendy
 I love your husband 3" (2009)
 Pool Party (2011) as Audrey
 The Price (2013) as Rabbi
 The Prince's Bride Princess Tyra (2007) as Princess
 The Queen's Pride (2010)
 The Return of Beyonce (2006) as Yvonne
 Refugees (2016) as Afua
 Save The Last Kiss Save My Love (2010)
 Single and Married (2012) as Kimora
 Single, Married and Complicated (2014) as Kimora
 Strength of a Man Swings (2017)
 Tears of Womanhood (2009) as Khadija
 Threesome To Love and Cherish Trapped in the Game (2012) as chloe
 Who Am I Yvonne's Tears Kotoka Sin City  (2019) as Julia
 Fix Us''  (2019) as Naadei Mills

 Awards den nominations  
YearEventPrizeRecipient Result20084th Africa Movie Academy AwardsBest Upcoming ActressPrincess TyraDem nominate am2009Joy Nite Fm AwardsStars Best ActressShe win20102010 Ghana Movie AwardsBest Actress - Supporting Role The GameDem nominate amFavorite Actress EinselfShe win6th Africa Movie Academy AwardsBest Supporting ActressHeart of MenDem nominate am20112011 Ghana Movie AwardsBest Actress - Supporting Role4Play Reloaded Dem nominate amCity People AwardsBest Ghanaian ActressShe win20122012 Ghana Movie AwardsBest ActressSingle & MarriedDem nominate amBest Picture-Africa Collaboration Dem nominate amBest Picture She win20132013 Ghana Movie AwardsBest ActressThe Price Dem nominate amGlitz Magazine Fans Favorite Actress EinselfShe winCity People Entertainment AwardsHottest Ghanaian Actress in NollywoodEinselfShe win20142014 Ghana Movie AwardsBest Actress - Leading Role BachelorsDem nominate am20152015 Ghana Movie AwardsBest Actress - Leading Role If Tomorrow Never ComesShe winBest Picture Dem nominate amFavorite Actress Dem nominate amGlitz Style AwardsMost Stylish Movie StarEinselfShe win2016 Ghana Movie AwardsBest ActressIn AprilDem nominate am2018Ghana Movie Awards Best Actress Jungle Justice She win
 References 

 External links 

Yvonne Nelson for IMDb
Yvonne Nelson for Instagram top

Category:1985 births
Category:Human
Category:Ghanaians
Category:Ghanaian film actresses
Category:Ghanaian film producers
Category:Ghanaian women film producers
Category:Ghanaian female models
Category:Fante people
Category:People wey komot Accra
Category:Central University (Ghana) alumni
Category:Ghana Institute of Management and Public Administration alumni
Category:21st-century Ghanaian women writers
Category:21st-century Ghanaian actresses